PATVIRTINTA

Kaišiadorių suaugusiųjų ir jaunimo mokyklos

direktoriaus 2020 m. sausio 2 d.

įsakymu Nr. V-4

**KAIŠIADORIŲ SUAUGUSIŲJŲ IR JAUNIMO MOKYKLOS**

**KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

Kaišiadorių suaugusiųjų ir jaunimo mokykla, įgyvendindama korupcijos prevencijos programą, vadovaujasi Lietuvos Respublikos korupcijos prevencijos įstatymu (Žin., 2002 Nr.57-2297), Lietuvos Respublikos nacionalinė kova su korupcija programa (Žin., 2002 Nr. 10-355; 2009 Nr. 60-2346)

**II SKYRIUS**

**SITUACIJOS ANALIZĖ**

Kaišiadorių suaugusiųjų ir jaunimo mokykla – savivaldybės biudžetinė įstaiga, savo veiklą grindžia, vadovaudamasi Lietuvos Respublikos švietimo įstatymu, Lietuvos Respublikos švietimo ir mokslo ministro įstatymais, savivaldybės tarybos sprendimais, mero potvarkiais, Savivaldybės administracijos direktoriaus, Švietimo skyriaus vedėjo įstatymais.

Vykdydama pagrindines veiklas, mokykla išduoda pagrindinio, suaugusiųjų pradinio, pagrindinio ir vidurinio išsilavinimo pažymėjimus ir brandos atestatus. Išduodant šiuos dokumentus, laikomasi griežtos atskaitomybės Kaišiadorių rajono savivaldybės administracijos Švietimo skyriui.

Dalies mokyklos darbuotojų darbo pobūdis ir suteikti įgaliojimai gali sudaryti sąlygas korupcijai įstaigoje. Siekiant sumažinti tokią galimybę Centrinėje viešųjų pirkimų sistemoje skelbiama planuojamų metinių pirkimų suvestinės, supaprastintos Kaišiadorių suaugusiųjų ir jaunimo mokyklos viešųjų pirkimų taisyklės.

Finansinės mokyklos ataskaitos nuolat pateikiamos mokyklos tarybai, mokytojų tarybai, mokinių savivaldai. Savivaldos institucijos įtraukiamos į svarstymus, planuojant mokyklos biudžeto poreikį. Atsiskaitoma už paramos lėšų, lėšų skirtų mokinių pažintinei veiklai, profesiniam informavimui ir konsultavimui, mokytojų kvalifikacijos kėlimui, mokyklos pajamų ir atsitiktinių paslaugų ir patalpų nuomos lėšų panaudojimą.

**III SKYRIUS**

**KORUPCIJOS PREVENCIJOS PRINCIPAI**

Korupcijos prevencija įgyvendinama vadovaujantis šiais principais:

1. Teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.
2. Visuotinio privalomumo – korupcijos prevencijos subjektais gali būti visi asmenys.
3. Sąveikos – korupcijos prevencijos priemonių veiksmingumas užtikrinamas derinant visų korupcijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.
4. Pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvenimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV SKYRIUS**

**PROGRAMOS TIKSLAI IR UŽDAVINIAI**

Programos tikslai:

* Siekti mažiau korupcijos pasireiškimo galimybių atradimą.
* Ugdyti jaunų žmonių vertybines nuostatas ir ugdyti gebėjimus, reikalingus susiformuoti jų pilietinei pozicijai korupcijos atžvilgiu.

Programos uždaviniai:

* Užtikrinti mokyklos administravimo ir viešųjų paslaugų teikimo skaidrumą, atvirumą, teisinių ir antikorupcinių principų laikymąsi.
* Didinti antikorupcinio švietimo sklaidą mokykloje.

**V SKYRIUS**

Programa įgyvendinama pagal Programos įgyvendinimo planą.

Programa skelbiama mokyklos interneto svetainėje[**www.jaunimo.kaisiadorys.lt**](http://www.jaunimo.kaisiadorys.lt)